CELEX: 31982R3029
Language: el
Date: 1982-11-15 00:00:00
Title: Κανονισμός (EOK) αριθ. 3029/82 τής Επιτροπής τής 15ης Νοεμβρίου 1982 περί αποκαταστάσεως τής εφαρμογής τών δασμών γιά τεχνουργήματα εξ αμιάντου τών διακρίσεων 68. 13 B II καί ΙΙΙ τού Κοινού Δασμολογίου, καταγωγής Νοτίου Κορέας, δικαιούχου τών προβλεπομένων από τόν κανονισμό (EOK) αριθ. 3601/81 τού Συμβουλίου δασμολογικών προτιμήσεων

Avis juridique important

|

31982R3029

Κανονισμός (EOK) αριθ. 3029/82 τής Επιτροπής τής 15ης Νοεμβρίου 1982 περί αποκαταστάσεως τής εφαρμογής τών δασμών γιά τεχνουργήματα εξ αμιάντου τών διακρίσεων 68. 13 B II καί ΙΙΙ τού Κοινού Δασμολογίου, καταγωγής Νοτίου Κορέας, δικαιούχου τών προβλεπομένων από τόν κανονισμό (EOK) αριθ. 3601/81 τού Συμβουλίου δασμολογικών προτιμήσεων  

Επίσημη Εφημερίδα αριθ. L 319 της 16/11/1982 σ. 0006 - 0006

***** ΚΑΝΟΝΙΣΜΟΣ (ΕΟΚ) αριθ. 3029/82 ΤΗΣ ΕΠΙΤΡΟΠΗΣ  της 15ης Νοεμβρίου 1982  περί αποκαταστάσεως της εφαρμογής των δασμών για τεχνουργήματα εξ αμιάντου των διακρίσεων 68.13 Β ΙΙ και ΙΙΙ του Κοινού Δασμολογίου, καταγωγής Νοτίου Κορέας, δικαιούχου των προβλεπομένων από τον κανονισμό (ΕΟΚ) αριθ. 3601/81 του Συμβουλίου δασμολογικών προτιμήσεων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3601/81 του Συμβουλίου της 7ης Δεκεμβρίου 1981 περί εφαρμογής γενικευμένων δασμολογικών προτιμήσεων κατά το έτος 1982 επί ορισμένων βιομηχανικών προϊόντων καταγωγής υπό ανάπτυξη χωρών (1), και ιδίως το άρθρο 12,  Εκτιμώντας:  ότι, δυνάμει των άρθρων 1 και 9 του εν λόγω κανονισμού, χορηγείται αναστολή τελωνειακών δασμών, άλλων από αυτούς που ορίζονται στη στήλη 4 του παραρτήματος Α, στις χώρες και στα εδάφη που αναφέρονται στο παράρτημα Γ και μέσα στα πλαίσια των καθοριζομένων στη στήλη 9 του εν λόγω παραρτήματος Α προτιμησιακών οροφών·  ότι, σύμφωνα με το άρθρο 10 του εν λόγω κανονισμού, αμέσως μόλις επιτυγχάνονται αυτές οι καθ' εκαστον/μεμονωμένες οροφές σε κοινοτικό επίπεδο, η είσπραξη δασμών μπορεί να αποκαθίσταται ανά πάσα στιγμή κατά την εισαγωγή των εν λόγω προϊόντων καταγωγής των αναφερομένων χωρών και εδαφών·  ότι, για τεχνουργήματα εξ αμιάντου των διακρίσεων 68.13 Β ΙΙ και ΙΙΙ του Κοινού Δασμολογίου, η καθ' εκαστον/μεμονωμένη οροφή διαμορφώνεται σε ύψος 935 000 ECU· ότι, στις 5 Νοεμβρίου 1982, οι εισαγωγές των εν λόγω προϊόντων, καταγωγής Νοτίου Κορέας, στην Κοινότητα, ανέρχονται δια συμψηφισμού στο επίπεδο της εν λόγω οροφής·  ότι είναι ως εκ τούτου, σκόπιμο να αντικαθίστανται οι τελωνειακοί δασμοί για τα εν λόγω προϊόντα έναντι της Νοτίου Κορέας,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Από τις 19 Νοεμβρίου 1982, η ανασταλείσα, δυνάμει του κανονισμού (ΕΟΚ) αριθ. 3601/81 του Συμβουλίου, εφαρμογή τελωνειακών δασμών αποκαθίσταται κατά την εισαγωγή των παρακάτω προϊόντων, καταγωγής Νοτίου Κορέας, στην Κοινότητα:  1.2 //   //   // Κλάση  του Κοινού  Δασμολογίου   // Περιγραφή εμπορευμάτων   //   //   // 68.13  // Αμίαντος επεξειργασμένος. Τεχνουργήματα εξ αμιάντου, έτερα των της κλάσεως 68.14 (φύλλα, νήματα, υφάσματα, ενδύματα, καλύμματα κεφαλής, υποδήματα, κλπ.), έστω και ωπλισμένα. Μίγματα με βάσιν τον αμίαντον ή με βάσιν τον αμίαντον και τον μαγνησίτην και τεχνουργήματα εκ των υλών τούτων:  //   // Β. Τεχνουργήματα εξ αμιάντου:  //  // ΙΙ. Υφάσματα  //   // ΙΙΙ. Λοιπά  //   //  Άρθρο 2  Ο παρών κανονισμός αρχίζει να ισχύει την τρίτη ημέρα που ακολουθεί εκείνη της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 15 Νοεμβρίου 1982.  Για την Επιτροπή  Karl-Heinz NARJES  Μέλος της Επιτροπής  (1) ΕΕ αριθ. L 365 της 21. 12. 1981, σ. 1.